Source: http://newsbihor.ro/fara-categorie/euroliga-csm-a-pierdut-la-brescia/2014/04/10/
Timestamp: 2018-01-19 05:45:12+00:00

Document:
Euroliga: CSM a pierdut la Brescia – NewsBihor
2017. noiembrie 16.
Subiect: Euroliga: CSM a pierdut la Brescia
Euroliga: CSM a pierdut la Brescia
2014. aprilie 10. 10:54 | Update: 2014. aprilie 10. 9:43	newsbihor.ro
CSM Digi Oradea a pierdut, miercuri seara, meciul disputat în deplasare împotriva echipei AN Brescia și contând pentru grupa B a Ligii Campionilor.
Campioana României la polo pe apă a cedat în fața italienilor de la AN Brescia cu 18-7. Partida s-a disputat în cadrul rundei a 9-a din grupa B a Ligii Campionilor. Pe reprize scorul a fost 6-1, 6-2, 3-1, 3-3.
Liderul grupei B, Radnicki Kon Tiki Kragujevac din Serbia, s-a impus la Belgrad, cu 9-8 în fața celor de la Partizan, iar nemții de la Spandau Berlin au învins echipa de Galatasaray Istanbul cu 10-6.
În clasamentul grupei conduc sârbii de la Radnicki Kragujevac cu 27 puncte, pe poziția secundă se află AN Brescia cu 21 puncte, iar pe locul trei Partizan Raiffeisen Belgrad cu15 puncte. Wasserfreunde Spandau Berlin este pe locul patru cu 10 puncte, Galatasaray Istanbul a acumulat 5 puncte și ocupă locul cinci, în vreme ce echipa CSM Digi Oradea a reușit să obțină un singur punct și se clasează pe ultimul loc în grupă.
Ultimul meci al campioanei României iî grupele Ligii Campionilor va avea loc în data de 3 mai, la Oradea, unde va înfrunta pe Spandau 04 Berlin.
Cuvinte cheie: csm digi oradea, Liga Campionilor Europeni, Oradea, polo

References: CSM 
 CSM 
 CSM 

CSM 
 CSM 
 csm